Stor popularitet: Samsung Galaxy Tab S8 udsolgt i USA

Stor popularitet og efterspørgsel på Samsungs nye Galaxy Tab S8, har fået Samsung til at lukke for flere forudbestillinger i USA.

Samsung Galaxy Tab S8-serien blev præsenteret i sidste uge, sammen med Galaxy S22-serien. Interessen for de nye tablets ser dog ud til at være højere end hvad Samsung havde forventet. I øjeblikket er hele Tab S8-serien nemlig markeret som udsolgt på Samsungs amerikanske webshop – Samsung.com.

“Vi er begejstrede for forbrugernes reaktion på vores nye Galaxy Tab S8 lineup. På grund af den overvældende efterspørgsel inden for de sidste 48 timer, sætter vi forudbestillinger på Samsung.com på pause for Galaxy Tab S8 Ultra og Galaxy Tab S8. Vi arbejder hurtigt på at imødekomme forbrugernes begejstring og efterspørgsel. Hold øje med flere opdateringer”. Lyder det fra Samsung.

Alle tre Galaxy Tab S8 tablets, Tab S8, S8+ og S8 Ultra, kan indtil videre stadig forudbestilles her i Danmark.

Priser og tilgængelighed i Danmark

Samsung Galaxy Tab S8-serien lanceres den 25. februar. Herunder er de danske priser for de tre udgaver.

Galaxy Tab S8 starter ved 5.999 kroner for modellen med 128 GB lagerplads. Såfremt 5G-forbindelse har interesse, skal man give 7.199 kroner for den udgave.

Galaxy Tab S8+ koster 7.599 for udgaven med 128GB lagerplads.

Galaxy Tab S8 Ultra starter fra 9.299 kroner for modellen med 128 GB/8 GB RAM. Den dyreste konfiguration med 5G, 16 GB RAM og 512 GB lager koster hele 12.799 kroner.

Læs også: Rygte: MacBook Pro med M2-chip introduceres næste måned

Stor popularitet: Samsung Galaxy Tab S8 udsolgt i USA